**Hysbysiad Preifatrwydd – Prosiect Animeiddio Ysgolion**

**1. Pam rydym yn casglu ac yn cadw eich gwybodaeth bersonol?**

Rydym yn casglu ac yn defnyddio eich gwybodaeth bersonol fel y gallwn wneud y canlynol:

* Creu ffilm ddogfennol am y prosiect Animeiddio Ysgolion
* Creu ffilm Animeiddio sy'n cynnwys gwaith rydych wedi'i gwneud
* Cynnwys eich recordiadau llais fel trosleisiau yn y ffilm Animeiddio
* Cynnwys eich enw yn rhestr gydnabod y ffilm ddogfennol a'r ffilm Animeiddio

Caiff eich data eu prosesu:

* Oherwydd eich bod wedi rhoi eich caniatâd penodol
* Oherwydd ei bod yn angenrheidiol gwneud hynny er mwyn cyflawni'r Prosiect Animeiddio Ysgolion

Mae rhai mathau o ddata personol yn fwy sensitif nag eraill, ac mae angen eu diogelu'n well. Cânt eu categoreiddio fel 'data categori arbennig' a gallent gynnwys gwybodaeth am eich iechyd a/neu anabledd. Byddwn yn sicrhau bod unrhyw ddata o'r fath yn hollol ddi-enw cyn y cânt eu defnyddio neu eu rhannu.

**2. Sut y caiff gwybodaeth amdanoch chi ei defnyddio.**

Caiff y wybodaeth a ddarperir gennych ei phrosesu yn unol â Deddf Diogelu Data 2018.

Mae dyletswydd arnom i warchod yr arian cyhoeddus a gaiff ei weinyddu gennym ac mae'n bosibl y byddwn yn defnyddio'r wybodaeth a ddarperir gennych ar y ffurflen hon, er enghraifft i baru data neu ganfod ac atal achosion o dwyll. Mae'n bosibl y byddwn yn croeswirio'r wybodaeth â chyrff, sefydliadau neu adrannau perthnasol eraill o Gyngor Sir Penfro a Chynghorau eraill.

Byddwn hefyd yn gwneud unrhyw ddatgeliadau sy'n ofynnol gan y gyfraith ac mae'n bosibl y byddwn hefyd yn rhannu'r wybodaeth hon â chyrff eraill sy'n gyfrifol am ganfod/atal twyll neu archwilio/gweinyddu arian cyhoeddus er mwyn sicrhau y caiff arian ei dargedu a'i wario yn y ffordd fwyaf priodol a chosteffeithiol. Er mwyn cyflawni hyn, mae'n bosibl y caiff gwybodaeth ei rhannu ag adrannau mewnol eraill o fewn Cyngor Sir Penfro ac Archwilydd Cyffredinol Cymru.

Ni fyddwn yn gwneud unrhyw ddatgeliadau i drydydd partïon at ddibenion marchnata, oni bai eich bod wedi rhoi caniatâd penodol i ni wneud hynny.

Bydd eich data bob amser yn ddiogel ac yn gyfrinachol a dim ond y wybodaeth bersonol sydd ei hangen er mwyn darparu ein gwasanaeth i chi y byddwn yn ei chasglu.

**3. Am ba hyd rydym yn cadw eich gwybodaeth?**

Bydd copi gwreiddiol o'r ffilm ddogfennol a'r holl ddeunydd ffilm, lluniau llonydd a recordiadau sain a gaiff eu cynnwys yn y ffilm yn cael eu cadw am byth. Bydd hyn yn cynnwys eich enw yn rhestr gydnabod y ffilm. Bydd gweddill y deunydd ffilm a'r recordiadau sain yn cael eu dileu'n barhaol o fewn 12 mis i ddyddiad cwblhau'r prosiect (Ionawr 2021)

Bydd lluniau llonydd o'r prosiect yn cael eu cadw am hyd at bum mlynedd ar ôl dyddiad cwblhau'r prosiect (Ionawr 2021)

Bydd copi gwreiddiol o'r ffilm animeiddio a'r holl ddeunydd fideo a recordiadau sain a ddefnyddiwyd i greu'r ffilm wreiddiol yn y ffilm yn cael eu cadw am byth. Bydd hyn yn cynnwys eich enw yn rhestr gydnabod y ffilm. Bydd gweddill y deunydd fideo, y recordiadau sain a lluniau llonydd yn cael eu dileu'n barhaol o fewn 12 mis i ddyddiad cwblhau'r prosiect (Ionawr 2021).

Bydd yr holl gofnodion eraill o enwau'r cyfranogwyr yn cael eu dileu'n barhaol o fewn 12 mis i ddiwedd y prosiect (Ionawr 2021)

**4. Mynediad at fy ngwybodaeth bersonol?**

Gallwch ganfod a ydym yn cadw unrhyw wybodaeth bersonol amdanoch drwy gyflwyno cais gwrthrych am wybodaeth o dan Reoliad Cyffredinol ar Ddiogelu Data 2016. Er mwyn gwneud cais am unrhyw wybodaeth bersonol y gallem fod yn ei chadw amdanoch, cysylltwch â'r canlynol:

Tîm Mynediad at Gofnodion

Cyngor Sir Penfro

Neuadd y Sir

Hwlffordd

SA61 1TP

accesstorecords@pembrokeshire.gov.uk

01437 775798/6696

**5. Eich Hawliau.**

O dan Reoliad Cyffredinol ar Ddiogelu Data 2016, mae gennych hawliau fel unigolyn y gallwch eu harfer mewn perthynas â'r wybodaeth rydym yn ei chadw amdanoch. Ni fydd pob hawl yn gymwys a bydd yn dibynnu ar y sail gyfreithiol dros brosesu eich data.

* Yr hawl i gael eich **Hysbysu** – mae gan unigolion yr hawl i gael eu hysbysu am y ffordd y caiff eu data personol eu casglu a'u defnyddio. Mae hwn yn ofyniad tryloywder allweddol o dan GDPR
* Yr hawl i **Fynediad** – mae gennych hawl i ofyn am gael gweld gwybodaeth sydd gennym amdanoch ac i gael copi ohoni.
* Yr hawl i **Gywiro** – mae gennych yr hawl i ofyn am i'ch gwybodaeth gael ei chywiro
* Yr hawl i **Ddileu** – nid yw hon yn hawl absoliwt a bydd yn dibynnu ar y rheswm dros brosesu eich gwybodaeth bersonol
* Yr hawl i **Gludadwyedd Data** – mae hyn ond yn gymwys i brosesu data a gyflawnir drwy gyfrwng awtomataidd
* Gall yr hawl i **Gyfyngu** ar brosesu fod yn gymwys – gallwch ofyn i ni roi'r gorau i brosesu eich data personol. Fodd bynnag, gall hyn oedi neu ein rhwystro rhag darparu gwasanaeth i chi. Byddwn yn ceisio cydymffurfio â'ch cais ond mae'n bosibl y bydd yn ofynnol i ni gadw neu brosesu gwybodaeth er mwyn cydymffurfio â'n dyletswyddau cyfreithiol.
* Yr hawl i **Wrthwynebu** – nid yw hon yn hawl absoliwt a bydd yn dibynnu ar y rheswm dros brosesu eich gwybodaeth bersonol.

**6. Cwynion neu Ymholiadau.**

Mae Cyngor Sir Penfro yn anelu at gyrraedd y safonau uchaf wrth gasglu a defnyddio gwybodaeth bersonol. Am y rheswm hwn, rydym yn cymryd unrhyw gwynion a gawn am hyn o ddifrif. Rydym yn annog pobl i ddwyn rhywbeth i'n sylw os ydynt yn credu bod y ffordd rydym yn casglu neu'n defnyddio gwybodaeth yn annheg, yn gamarweiniol neu'n amhriodol.

Nid yw'r hysbysiad preifatrwydd hwn yn rhoi manylion cynhwysfawr am bob agwedd ar ein proses o gasglu a defnyddio gwybodaeth bersonol. Fodd bynnag, rydym yn fodlon darparu unrhyw wybodaeth ychwanegol neu esboniad sydd ei angen. Dylai unrhyw geisiadau o'r fath gael eu hanfon i'r cyfeiriad isod:

Jo Hendy, Swyddog Diogelu Data

Cyngor Sir Penfro

Neuadd y Sir

Hwlffordd

SA61 1TP

E-bost: dataprotection@pembrokeshire.gov.uk

Ffôn: 01437 764551

Os hoffech wneud cwyn am y ffordd rydym wedi prosesu eich gwybodaeth bersonol, gallwch gysylltu â Swyddfa'r Comisiynydd Gwybodaeth fel y corff statudol sy'n goruchwylio cyfraith diogelu data:

Information Commissioner’s Office

Wycliffe House

Water Lane

Wilmslow

SK9 5AF

E-bost caseworker@ico.org.uk Rhif ffôn: 0303 123 1113

**7. Newidiadau i'r hysbysiad preifatrwydd hwn.**

Rydym yn adolygu ein hysbysiad preifatrwydd yn rheolaidd.